Rick Riordan

Richard Russell «Rick» Riordan jr. (født 1964) er en amerikansk forfatter av barne- og ungdomslitteratur.

Liv og virke
I 15 år underviste han i engelsk og historie i San Francisco og Texas, men er nå forfatter på heltid. Han bor i Boston med sin kone og to sønner, Haley og Patrick. Han har skrevet prisbelønte krimbøker for voksne, men ble først kjent med ungdomsbøkene om Percy Jackson, som er inspirert av gresk mytologi

Riordan har skrevet fem bøker i Percy Jackson-serien som har blitt oversatt til norsk, etterfulgt av andre mytologi-baserte bøker.

Han skrev også The Demigod Files, som inneholder tre romaner om Percy og vennene hans og som er plassert i tiden mellom Slaget om labyrinten og Den siste olympier. Alle sammen har  blitt oversatt til norsk. Bøkene om Percy har blitt solgt i over 20 millioner eksemplarer i 35 land, og har ligget på bestselgerlista for barne- og ungdomsbokserier i USA i 223 strake uker per 28. oktober 2011. Den første boken, (Percy Jackson & Lyntyven), ble filmatisert i 2010 og film nummer to, Monsterhavet hadde premiere i august 2013. Riordan har innrømmet at figuren Percy er basert på hans egen sønn, Haley, som selv har dysleksi og ADHD.

En annen serie satt i Percy Jackson-verdenen,  Gudene fra Olympos Heroes of Olympus, ble påbegynt i 2010. Denne serien har fem nye hovedpersoner (Jason, Piper, Leo, Frank og Hazel), Percy og Annabeth presterer ennå som hovedfigurer i denne serien. Grover kommer noen ganger inn i bildet som en bifigur. Disse har de engelske titlene The Lost Hero (2010), The Son of Neptune (2011), The Mark of Athena (2012), The house of Hades (2013) og Blood of Olympus (2014). The Lost Hero kom ut på norsk i 2013 under tittelen Den forsvunne helten. De neste bøkene kom ut på norsk under titlene Neptuns sønn, Athenes merke, Hades' hus og Olympos' blod.  

Den siste serien i Percy Jackson-verdenen, Apollons Prøvelser (The trials of Apollo), ble påbegynt i 2016. Denne serien har to hovedpersoner, Apollon og Megan, man får se igjen Percy, Leo og Kalypso igjen som bipersoner i den første boken (Det skjulte orakelet), derav Leo og Kalypso er med som hovedpersoner i bok 2. Megan har forlatt Apollon og er en biperson i Den mørke profetien som kom ut i 2017. Han kom ut med bok 3 i Apollons prøvelser i 2018. Bok 3 heter den brennende labyrint. Rick Riordan jobbet i 2019 på sin fjerde bok i serien som heter på engelsk The Tyrants Tomb  

2012 fullførte Riordan en annen serie med ungdomsbøker som tar for seg egyptisk mytologi. Trilogien Kanekrøniken handler om to søsken som oppdager at de stammer fra store egyptiske faraoer. Den røde pyramiden (2010), Ildtronen (2012) og Slangens skygge (2013) har kommet ut på norsk. 

I 2015 kom Rick Riordan ut med en helt ny serie. Denne serien er inspirert av Norrøn mytologi. Boken handler om en gutt som finner ut at han er sønnen til en av gudene i Åsgård og må stoppe ragnarok. Hittil har det kommet tre bøker i denne serien, The sword of summer, The hammer of Thor and The Ship of the Dead. Alle tre bøkene er oversatt til norsk, og heter Sommersverdet, Tors hammer og De dødes skip.

 Bibliografi 
Percy Jackson
Lyntyven (2005)
Monsterhavet (2006)
Titanens forbannelse (2007)
Slaget om labyrinten (2008)
Den siste olympier (2009)
Gudenes beger(2023)
Krønikene

 Den røde pyramiden (2011)
 Ildtronen (2013)
 Slangens skygge (2013)

Gudene fra Olympos

 Den forsvunne helten (2013)
 Neptuns sønn (2014)
 Athenes merke (2014)
 Hades' hus (2015)
 Olympos blod (2015)

Magnus Chase og gudene fra Åsgard
Sommersverdet (2016)
Tors hammer (2017)
De dødes skip (2018)

Apollons Prøvelser

 Det skjulte orakelet (2016)
 Den mørke spådommen (2017)
 Den brennende labyrinten (2018)
 Tyrannens grav (2020)

 Referanser 

 Eksterne lenker 




Kategori:Forfattere fra USA
Kategori:Personer fra San Antonio